Årsmelding friidrettsgruppa 2020
Korona-pandemien satte handbrekket på også for friidrett i 2020.
Vi klarte likevel å arrangere Blåfjelløpet 5. juli i lag med Bøfjorden IL.
Deltakerne i årets Blåfjelløp ble møtt av svært gode forhold over fjellet mellom Bøfjorden og Halsa. Legger man til meget gode prestasjoner, måtte dette bli et av de bedre løpene!
I dameklassen vant Alise Einmo, Rindal IL på knallsterke 54:39 som er en kraftig forbedring av løyperekorden for damer. På de neste plassene fulgte Malin Einmo, Rindal il på 59:32 og Eva Sæterbø, Bæverfjord IL på 1:15:01.
I Herreklassen gikk seieren til Sturle Starheim, Gossen IL på sterke 51:31. Kun 20 sekunder bak løyperekorden! 2.plassen gikk til Eirik Solem, Elnesvågen IL på 52:43 og nr 3 ble Bård Nonstad, Rindal IL på 53:16. Vi gratulerer alle med innsatsen!
Hele 30 løpere stilte til start i konkurranseklassen, og 35 gikk over i trimklassen
Mange nye løpere på start roste dette arrangementet, og lovte å komme tilbake neste år!

22. august arrangerte vi i Halsa IL Heimstafetten sammen med Kyrksæterøra IL, Svana IL og Ytre Snillfjord IL. Hele våren og sommeren hadde vi planleggingsmøter. Dette ble en kjempesuksess, stor idrettsglede ble vist på alle etapper! Totalt ble det løpt knapt 500 km, fordelt på 4 lag. Rundt 75 løpere deltok og vi hadde blanda lag, som løp samlet på alle etappene.
Tilbakemeldinger fra deltakerne tyder halt klart på at dette er noe som bør bli en tradisjon!
Fra Halsa IL stilte Anne Grete Botten og Svein Stolsmo i gruppa som planla og gjennomførte stafetten. Det har vært en stor glede for oss i Halsa IL å delta i prosjektet!
Vi ser frem til en videre samarbeid med de andre lagene i kommunen!
På høstparten startet Robert Sørlie opp med løpetrening hver mandag, på Liabø. Det kjøres intervalltrening, for alle nivåer.

For friidrettsgruppa
Svein Stolsmo

